钦定古今图书集成/历象汇编/岁功典/第063卷 > 早秋吟 释契嵩
## 钦定古今图书集成/历象汇编/岁功典/第063卷 > 早秋吟 释契嵩

山家昨夜房栊冷，梧桐一叶飘金井。长天如水净藏
云，明月含晖变秋景。桂枝花折风飘飘，谁在高楼吹
玉箫。人间不见槎升汉，天上将看鹊作桥。年少征人
在何处，白露沾衣未归去。海畔今无漂母家，江南谁
与王孙遇。徘徊月下空长吟，吾徒自古难知音。欲上
高台问明月，明月何不照人心？